title: Регламент за изпълнение (ЕС) № 804/2011 на Съвета от 10 август 2011 година за изпълнение на Регламент (ЕС) № 204/2011 относно ограничителни мерки с оглед на положението в Либия

text:
               11.8.2011

               BG

               Официален вестник на Европейския съюз

               L 206/19

         РЕГЛАМЕНТ ЗА ИЗПЪЛНЕНИЕ (ЕС) № 804/2011 НА СЪВЕТА
   от 10 август 2011 година
   за изпълнение на Регламент (ЕС) № 204/2011 относно ограничителни мерки с оглед на положението в Либия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕС) № 204/2011 на Съвета от 2 март 2011 г. относно ограничителни мерки с оглед на положението в Либия (1), и по-специално член 16, параграф 2 от него,
   като има предвид, че:

               (1)

               На 2 март 2011 г. Съветът прие Регламент (ЕС) № 204/2011 относно ограничителни мерки с оглед на положението в Либия.

               (2)

               Предвид сериозната обстановка в Либия и в съответствие с Решение за изпълнение 2011/500/ОВППС на Съвета от 10 август 2011 г. за изпълнение на Решение 2011/137/ОВППС относно ограничителни мерки с оглед на положението в Либия (2), в списъка на подложените на ограничителни мерки физически и юридически лица, образувания и органи, изложен в приложение III към Регламент (ЕС) № 204/2011, следва да се включат още две образувания,

         ПРИЕ НАСТОЯЩИЯ РЕГЛАМЕНТ:
   Член 1
   Образуванията, посочени в приложението към настоящия регламент, се добавят в списъка, изложен в приложение III към Регламент (ЕС) № 204/2011.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 10 август 2011 година.

            За Съвета

            Председател

         M. DOWGIELEWICZ

      (1)  ОВ L 58, 3.3.2011 г., стр. 1.

      (2)  Виж страница 53 от настоящия брой на Официален вестник.

      ПРИЛОЖЕНИЕ

         Образувания, посочени в член 1

                  Име

                  Идентификационни данни

                  Основания

                  Дата на включване в списъка

                  1.

                  Al-Sharara Oil Services Company
                  (известна още като: Al Sharara, Al-shahara oil service company, Sharara Oil Service Company, Sharara, Al-Sharara al-Dhahabiya Oil Service Company)

                              Al-Saqa District, Beside al-Saqa Mosque, Tripoli, Libya

                              Tel: +218 21362 2163

                              Fax: +218 21362 2161

                  Образуванието функционира от името на режима на Кадафи или под негово ръководство.

                  10.8.2011 г.

                  2.

                  „Либийската агенция за административно развитие“ (ODAC)

                  www.odac-libya.com

                  Образуванието функционира от името на режима на Кадафи или под негово ръководство и е потенциален източник на финансиране за режима. ODAC е улеснила изпълнението на хиляди инфраструктурни проекти, финансирани от правителството.

                  10.8.2011 г.


title: Регламент за изпълнение (ЕС) № 267/2013 на Комисията от 18 март 2013 година за одобрение на минимална промяна в спецификацията на название, вписано в регистъра на защитените наименования за произход и на защитените географски указания [Chianti Classico (ЗНП)]

text:
               22.3.2013

               BG

               Официален вестник на Европейския съюз

               L 82/38

         РЕГЛАМЕНТ ЗА ИЗПЪЛНЕНИЕ (ЕС) № 267/2013 НА КОМИСИЯТА
   от 18 март 2013 година
   за одобрение на минимална промяна в спецификацията на название, вписано в регистъра на защитените наименования за произход и на защитените географски указания [Chianti Classico (ЗНП)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 53, параграф 2, втора алинея от него,
   като има предвид, че:

               (1)

               Регламент (ЕС) № 1151/2012 влезе в сила на 3 януари 2013 г. С него бе отменен и заменен Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (2).

               (2)

               В съответствие с член 9, параграф 1, първа алинея от Регламент (ЕО) № 510/2006 Комисията разгледа заявката на Италия за одобрение на промяна в спецификацията на защитеното наименование за произход „Chianti Classico“, регистрирано по силата на Регламент (ЕО) № 2446/2000 на Комисията (3), изменен с Регламент (ЕС) № 216/2011 (4).

               (3)

               Заявката има за цел да се промени спецификацията с уточнение на описанието на продукта, метода на производство и опаковането.

               (4)

               Комисията разгледа съответното изменение и стигна до заключението, че то е обосновано. Тъй като промяната е незначителна, Комисията може да я одобри, без да прибягва до процедурата, предвидена в членове 50—52 от Регламент (ЕС) № 1151/2012,

         ПРИЕ НАСТОЯЩИЯ РЕГЛАМЕНТ:
   Член 1
   Спецификацията на защитеното наименование за произход „Chianti Classico“ се изменя в съответствие с приложение I към настоящия регламент.
   Член 2
   Единният документ, в който се изреждат основните елементи на спецификацията, се намира в приложение II към настоящия регламент.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 18 март 2013 година.

            За Комисията, от името на председателя,
         Dacian CIOLOȘ

            Член на Комисията

      (1)  ОВ L 343, 14.12.2012 г., стр. 1.

      (2)  ОВ L 93, 31.3.2006 г., стр. 12.

      (3)  ОВ L 281, 7.11.2000 г., стр. 12.

      (4)  ОВ L 59, 4.3.2011 г., стр. 17.

      ПРИЛОЖЕНИЕ I
      В спецификацията на защитеното наименование за произход „Chianti Classico“ се одобрява следната промяна:
      —   Описание на продукта

      Добавено е позоваване на тосканския регистър на маслинената зародишна плазма, тъй като този документ периодично се актуализира, с цел да се отчетат научните и генетичните резултати от провежданите в момента научи изследвания върху старите маслинови дървета на нашата територия.
      Тази промяна следователно не се дължи на желание да се въведат нови сортове, а на това да се разширят познанията, благодарение на което става възможно въвеждането на сортове, които отдавна съществуват, но до този момент все още не са описани и регистрирани.
      —   Метод на производство

         Характеристики на културата

      Що се отнася до характеристиките на растителната среда, беше счетено за полезно да се намали с 20 метра минималната височина, под която маслиновите дървета не могат да бъдат вписвани в регистъра, доколкото минималната височина на цялата територия е 180 метра над морското равнище. Към момента на изготвяне на първоначалната версия на спецификацията, използваните системи за измерване не бяха толкова точни, колкото са сега. Благодарение на съвременните GPS системи, стана възможно постигането на по-голяма точност.

         Производство на маслиново масло

      Въведено е ново производствено ниво при маслиновите насаждения с гъстота над 500 растения на хектар, тъй като територията на Chianti Classico включва насаждения, датиращи от 90-те години, които отговарят на тогавашните технически критерии и при които праговото количество от 650 килограма масло на хектар е сериозна пречка за икономиката и развитието на сектора.

         Метод на бране и съхранение

      За превоза на маслините, освен щайгите, също така могат да се използват касети и колички, но в този случай транспортирането до мелницата за преработка на маслините трябва да стане в деня на брането и в предвидения тридневен срок, в случай че се използват престояли щайги.

         Метод на екстрахиране на масло и приготовление на партидите

      След като бяха въведени новите технологични системи, разработени от производителите и вече използвани в други страни производителки, вече е възможно почистването на маслините с помощта на въздушна струя, с цел във все по-голяма степен да се отдаде дължимото на нуждата от пестене на вода.

         Валидност на сертификата за съответствие

      Отговарящото на стандартите, установени в спецификацията, масло може да се бутилира до 31 октомври на годината, която следва годината на маслинената реколта, ако е подложено на процес на филтриране (избистряне) до 31 декември и, при всяко положение, най-късно към датата на заявката за сертифициране.
      При положение че маслото притежава предвидените в спецификацията химични и органолептични характеристики и че условията на съхранение са правилни, то може да се съхранява с малки вариации по отношение на качеството, които обаче не поставят под съмнение спазването на критериите за маслото Chianti Classico ЗНП. Практиката по филтриране е добавена с уточнението, че тя има за цел избистрянето (а не просто филтриране на твърдите частици) и че трябва да бъде изпълнена не по-късно от 31 декември, за да могат да бъдат обучени производителите на маслини в използването на техники на съхранение, които са по-подходящи за търговското предлагане на качествен продукт.
      Освен това е направено уточнението, че физичните характеристики на маслото трябва да бъдат окончателни към момента на вземането на проба от тях, т.е. ако намерението е отговарящото на изискванията масло да бъде бутилирано не по-късно от 31 октомври на годината, която следва годината на реколтата, и че филтрирането с цел избистряне трябва да бъде извършено не по-късно от 31 декември или, при всички положения, преди вземането на пробата, ако въпросната заявка е получена преди 31 декември.
      С промяната се добавя възможността да не се прибягва до филтриране, за да не бъде ограничена свободата на действие на стопанисващия обекта, но маслото задължително трябва да бъде съхранявано под инертен газ, за да се запазят по най-добрия начин неговите качествени характеристики.
      —   Други (опаковане)

      За в бъдеще могат да се използват метални съдове за разфасовките, които са по-малки от 3 и 5 литра.
      Добавени са дори разфасовки под 100 ml, при условие че не се продават самостоятелно, а че се предлагат на пазара пакетирани по такъв начин, че по своя общ обем да съответстват на нормативно разрешените. Промяната произтича от задължението да се отговори на пазарните изисквания, според които тези малки разфасовки ще позволят да се удовлетворят очакванията в сектора на ресторантьорството, който предпочита да не използва вече наченати бутилки, и да се гарантира по-широкото разпространение на продукта с цел утвърждаване на позициите му на пазара.

      ПРИЛОЖЕНИЕ II

         ЕДИНЕН ДОКУМЕНТ

      Регламент (ЕО) № 510/2006 (1)

      „CHIANTI CLASSICO“
      № ЕО: IT-PDO-0205-0977-7.11.2011

         ЗГУ ( ) ЗНП (Х)

      1.   Наименование

      „Chianti Classico“
      2.   Държава членка или трета държава

      Италия
      3.   Описание на земеделския продукт или храна

      3.1.   Вид продукт

                  Клас 1.5.

                  Масла и мазнини (масло, маргарин, растителни мазнини и др.)

            3.2.   Описание на продукта, за който се отнася наименованието от точка 1

      Необработеното маслиново масло екстра качество „Chianti Classico“ се произвежда от маслини от маслинови насаждения, вписани в регистъра и включващи най-малко 80 % растения от сортовете Frantoio, Correggiolo, Moraiolo и Leccino, поотделно или смесени, и най-много 20 % растения от други сортове от района, които обаче трябва да са вписани в тосканския регистър на маслинената зародишна плазма.
      Към момента на пускане за потребление като ЗНП „Chianti Classico“ маслото трябва да притежава следните характеристики:

                  —

                  киселинност (изразена като олеинова киселина): максимум 0,5 %,

                  —

                  пероксидно число: не повече от 12 (милиеквиваленти кислород),

                  —

                  екстинкция спрямо ултравиолетово K 232: не повече от 2,1 и K270: не повече от 0,2,

                  —

                  високо съдържание на олеинова киселина: > 72 %,

                  —

                  общо CMP (фенолни антиоксиданти) — повече от 150 ppm,

                  —

                  общо токофероли — повече от 140 ppm.

            Освен това маслото трябва да бъде:

                  —

                  с цвят от наситенозелен до зелен със златисти нюанси,

                  —

                  с чист аромат на маслиново масло и плодов привкус.

            По-специално фишът с резултатите от теста за дегустация трябва да отчете следните показатели:

                  а)

                  привкус на зелен плод 3-8;

                  б)

                  горчивина 2-8;

                  в)

                  пикантност 2-8.

            3.3.   Суровини (само за преработени продукти)

      —
      3.4.   Фураж (само за продукти от животински произход)

      —
      3.5.   Специфични етапи на производството, които трябва да бъдат извършени в определения географски район

      Операциите по отглеждане, производство и смилане на необработеното маслиново масло екстра качество със ЗНП „Chianti Classico“ трябва да бъдат извършени изключително в географския район на производство, определен в точка 4.
      3.6.   Специфични правила за рязане, настъргване, опаковане и др.

      Маслото „Chianti Classico“ трябва да се опакова в района на производство в стъклени или метални съдове, в определените обеми и номинални количества до 5 (пет) литра; Допускат се също така разфасовки под 100 ml, изработени от стъкло, метал или PET, при условие че те са пакетирани по начин, който е съобразен с нормативно разрешения общ обем. Всеки съд трябва да е херметически затворен, така че при отваряне да се наложи да бъде разкъсан гаранционният печат.
      Опаковането на необработеното маслиново масло екстра качество „Chianti Classico“ трябва да се извършва в рамките на географския район на производство, за да се гарантира по-добре контролът на произхода на продукта и за да не се даде възможност транспортирането му в насипно състояние извън този район да доведе до влошаване и загуба на специфичните характеристики, определени в точка 3.2 по-горе, а именно на типичния горчив и пикантен привкус на необработеното маслиново масло екстра качество „Chianti Classico“, който се обуславя от съдържанието на фенолни антиоксиданти и от профила на ароматните вещества. Въздействието на кислорода в атмосферния въздух по време на фазата на пресипване от един съд в друг, изпомпване, транспортиране и разтоварване, които действия биха се повтаряли с по-голяма честота в случай на бутилиране извън района, може да стане причина за загуба на специфичните характеристики на необработеното маслиново масло екстра качество „Chianti Classico“, описани в точка 3.2.
      3.7.   Специфични правила за етикетиране

      Върху етикетите на съдовете, освен стандартните текстове, предвидени от законодателството и търговските стандарти, трябва да фигурира надписът „Olio Extravergine di Oliva Chianti Classico“, следван непосредствено от обозначението „Denominazione di Origine Protetta“, както и от годината на производство, посочена с лесно видими и незаличими букви.
      Забранено е добавянето към посоченото по-горе наименование на други определения, свързани с качеството, ако не са изрично предвидени в настоящата спецификация. Разрешено е обаче използването на марки на кооперативи, наименования на производствени стопанства, земеделски имения, ферми и топонимни указания с позоваване на действителни местности, където се отглеждат маслините.
      Името на защитеното наименование трябва да фигурира на етикета с ясни, незаличими букви с висококонтрастен цвят спрямо цвета на етикета. Буквите, с които се изписват евентуалните допълнителни текстове, не трябва да надвишават 50 % от използваните в наименованието за произход, което е обект на контрол.
      4.   Кратко определение на географския район

      Районът на производство на маслото „Chianti Classico“ включва административните територии на следните общини от провинциите Сиена и Флоренция: Castellina in Chianti, Gaiole in Chianti, Greve in Chianti и Radda in Chianti, които са обхванати изцяло, и, частично, Barberino Val d’Elsa, Castelnuovo Berardenga, Poggibonsi, San Casciano in Val di Pesa и Tavarnelle Val di Pesa.
      Този район съвпада с района, определен за производството на виното „Chianti Classico“, описан в междуминистерско постановление от 31 юли 1932 г. и публикуван в Официалния вестник на Италианската република, бр. 209 от 9 септември 1932 г.
      5.   Връзка с географския район

      5.1.   Специфична характеристика на географския район

      Територията, на която се произвежда маслото „Chianti Classico“, се отличава със специфични климатични и хидрогеоложки характеристики и е добре обособена в географски аспект още от ХIV век.
      Районът на производство е доста хомогенен, от гледна точка на почвата и климата, и се характеризира със средно прохладна и суха есен, следвана от сурова зима. Природната среда, в своята съвкупност, притежава характеристики, които позволяват отглеждането на маслинови насаждения на границата на територията на естественото им разпространение, което е влияело в миналото и продължава да влияе и днес на процеса на плодоносене и зреене на маслините.
      Съгласно прилаганите от край време на тази територия техники, плодовете се берат директно на самото дърво, преди достигане на физиологичната зрялост.
      Температурните условия също така влияят на типологията на формата на маслиновите насаждения (като правило разклоняваща се към върха), възприета от местните земеделски производители, което позволява на короната да придобие по-голям обем, за да може по-добре да се разпредели топлината и светлината във вътрешността на короната, които са фактори, подпомагащи развитието на маслиновите дървета в течение на кратки периоди от годината.
      5.2.   Специфична характеристика на продукта

      Необработеното маслиново масло екстра качество „Chianti Classico“ се произвежда от сортове, които са традиционно култивирани в Тоскана, и се отличава със своя сетивен профил, дължащ се по-специално на интензивния горчив и пикантен привкус, съчетан с доловими за обонянието нотки на плодов аромат.
      5.3.   Причинно-следствена връзка между географския район и качеството или особеностите на продукта (за ЗНП) или специфично качество, репутация или друга особеност на продукта (за ЗГУ)

      Химичните и органолептичните характеристики на необработеното маслиново масло екстра качество „Chianti Classico“ са свързани с климатичните условия в района на производство, които пряко влияят на качествения и количествения състав на фенолите, на горчивината и пикантността на вкус и на интензивността на плодовия аромат.
      Предвид необходимостта да се защитят плодовете от първите есенни слани, се е появила традиция за ранно бране на маслините (т.е. преди да завърши зреенето). Макар и да е причина за добиването на по-малки количества масло, тази практика позволява маслините да се берат докато съдържанието на полифеноли е още високо и по този начин допринася за засилване на доловимите на вкус горчиви и пикантни нотки, което улеснява разпознаването на маслиновото масло „Chianti Classico“. Освен това, благодарение на температурните колебания в голям диапазон, които характеризират тази територия през есента, необработеното маслиново масло екстра качество „Chianti Classico“ се отличава и с доста отчетлив плодов аромат.
      Този район на производство получи значително признание с обнародвания през 1716 г. указ на херцог Козимо III, с който се очертават сегашните граници на територията, за да се отдаде заслужено признание на високото качество и отличителните характеристики на местната лозарска и маслинова продукция: един вид ЗНП, издадено много преди да бъде създадено на книга. Още в изследването на G. Tavanti „Trattato teorico-pratico completo sull’ulivo“ (Пълен теоретично-практически трактат за маслиненото дърво) от 1819 г. се изброяват основните сортове, разпространени в района Chianti Classico.

         Препратка към публикуваната спецификация

      [член 5, параграф 7 от Регламент (ЕО) № 510/2006]
      Консолидираният текст на производствената спецификация може да бъде разгледан на следния уебсайт:
      http://www.politicheagricole.it/flex/cm/pages/ServeBLOB.php/L/IT/IDPagina/3335
      или
      директно на заглавната страница на Ministero delle politiche agricole alimentari e forestali (www.politicheagricole.it) — Qualità e sicurezza (в горния десен ъгъл на екрана) — Disciplinari di Produzione all’esame dell’UE.

         (1)  Заменен от Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни.


title: Регламент за изпълнение (ЕС) 2015/615 на Съвета от 20 април 2015 година за прилагане на Регламент (ЕО) № 560/2005 за налагане на някои специфични ограничителни мерки, насочени към определени лица и стопански субекти, с оглед ситуацията в Кот д'Ивоар

text:
               21.4.2015

               BG

               Официален вестник на Европейския съюз

               L 102/29

         РЕГЛАМЕНТ ЗА ИЗПЪЛНЕНИЕ (ЕС) 2015/615 НА СЪВЕТА
   от 20 април 2015 година
   за прилагане на Регламент (ЕО) № 560/2005 за налагане на някои специфични ограничителни мерки, насочени към определени лица и стопански субекти, с оглед ситуацията в Кот д'Ивоар
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕО) № 560/2005 на Съвета от 12 април 2005 г. за налагане на някои специфични ограничителни мерки, насочени към определени лица и стопански субекти, с оглед ситуацията в Кот д'Ивоар (1), и по-специално член 11а, параграфи 5 и 6 от него,
   като има предвид, че:

               (1)

               На 12 април 2005 г. Съветът прие Регламент (ЕО) № 560/2005.

               (2)

               Съветът преразгледа списъка в приложение IA към Регламент (ЕО) № 560/2005 в съответствие с член 11а, параграф 6 от посочения регламент.

               (3)

               Съветът реши, че ограничителните мерки, наложени с Регламент (ЕО) № 560/2005 спрямо лицата, изброени в приложение IA, следва да продължат да се прилагат по отношение на пет лица от списъка.

               (4)

               Общият съд на Европейския съюз с решението си от 14 януари 2015 г. по дело T-406/13 (2) отмени Регламент за изпълнение (EС) № 479/2014 (3) за изпълнение на Регламент (ЕО) 560/2005 в частта относно вписването за Marcel Gossio. Вследствие на отмяната вписването за Marcel Gossio следва да бъде заличено и от приложение IA към Регламент (ЕО) № 560/2005.

               (5)

               На 26 февруари 2015 г. Комитетът по санкциите, създаден съгласно Резолюция 1572 (2004) на Съвета за сигурност на Организацията на обединените нации (ООН) относно Кот д'Ивоар, заличи едно лице от списъка на лицата, които подлежат на мерките, наложени с точки 9 и 12 от посочената резолюция. Вписването за това лице следва да бъде заличено от приложение I към Регламент (ЕО) № 560/2005.

               (6)

               В допълнение Комитетът по санкциите актуализира други вписвания за лицата, които подлежат на мерките, наложени с точки 9 и 12 от Резолюция 1572 (2004) на Съвета за сигурност на ООН.

               (7)

               Поради това поместените в приложения I и IA към Регламент (ЕО) № 560/2005 списъци на лицата, които подлежат на ограничителни мерки, следва да бъдат съответно изменени,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 560/2005 се заменя с текста от приложение I към настоящия регламент.
   Член 2
   Приложение IА към Регламент (ЕО) № 560/2005 се изменя, както е посочено в приложение II към настоящия регламент.
   Член 3
   Настоящият регламент влиза в сила в деня след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Люксембург на 20 април 2015 година.

            За Съвета

            Председател

         F. MOGHERINI

      (1)  ОВ L 95, 14.4.2005 г., стр. 1.

      (2)  Решение от 14 януари 2015 г. по дело T-406/13, Marcel Gossio срещу Съвета.

      (3)  Регламент за изпълнение (EС) № 479/2014 на Съвета от 12 май 2014 г. за изпълнение на Регламент (ЕО) № 560/2005 за налагане на някои специфични ограничителни мерки, насочени към определени лица и стопански субекти, с оглед ситуацията в Кот д'Ивоар (ОВ L 138, 13.5.2014 г., стр. 3).

      ПРИЛОЖЕНИЕ I

            „ПРИЛОЖЕНИЕ I

               Списък на физическите или юридическите лица или стопанските субекти, посочени в членове 2, 4 и 7

            1.   Име: CHARLES BLÉ GOUDÉ
            Звание: няма данни, Посочване: няма данни, Дата на раждане: 1.1.1972 г., Място на раждане: a) Guibéroua, Gagnoa, Кот д'Ивоар, б) Niagbrahio/ Guiberoua, Кот д'Ивоар, в) Guiberoua, Кот д'Ивоар, Достоверен псевдоним: a) Génie de kpo, б) Gbapé Zadi, Недостоверен псевдоним: Général (Генерала), Гражданство: Кот д'Ивоар, Паспорт №: a) 04LE66241, издаден на 10.11.2005 г., издаден в Кот д'Ивоар (валиден до 9.11.2008 г.), б) AE/088 DH 12, издаден на 20.12.2002 г., издаден в Кот д'Ивоар (валиден до 11.12.2005 г.), в) 98LC39292, издаден в Кот д'Ивоар (валиден до 23.11.2003 г.), Национален идентификационен номер: няма данни, Адрес: a) Yopougon Selmer, Bloc P 170, Абиджан, Кот д'Ивоар, б) c/o Hotel Ivoire, Абиджан, Кот д'Ивоар, в) Cocody (предградие), Абиджан, Кот д'Ивоар (адрес, посочен в документ за пътуване № C2310421, издаден от Швейцария на 15.11.2005 г. и валиден до 31.12.2005 г.), Дата на включване в списъка: 7.2.2006 г.

               Други сведения

            Описателно обобщение на основанията за включване в списъка: Водач на COJEP („Млади патриоти“). Многократни публични изявления, пропагандиращи насилие срещу обекти и персонал на ООН и срещу чужденци; ръководство и участие в действия на насилие от страна на улични милиции (въоръжени неформални групировки), включително побои, изнасилвания и извънсъдебни екзекуции; заплахи към ООН, Международната работна група (IWG), политическата опозиция и независимата преса; саботаж на международни радиостанции; пречка за действията на IWG, за операцията на ООН в Кот д'Ивоар (UNOCI), за френските войски и за мирния процес, както е определен в Резолюция 1643 (2005).
            3.   Име: EUGÈNE N'GORAN KOUADIO DJUÉ
            Звание: няма данни, Посочване: няма данни, Дата на раждане: a) 1.1.1966 г., б) 20.12.1969 г., Място на раждане: Кот д'Ивоар, Достоверен псевдоним: няма данни, Недостоверен псевдоним: няма данни, Гражданство: Кот д'Ивоар, Паспорт №: 04 LE 017521, издаден на 10.2.2005 г. (валиден до 10.2.2008 г.), Национален идентификационен номер: няма данни, Адрес: няма данни, Дата на включване в списъка: 7.2.2006 г.

               Други сведения:

            Описателно обобщение на основанията за включване в списъка: Водач на Union des Patriotes pour la Libération Totale de la Côte d'Ivoire (UPLTCI). Многократни публични изявления, пропагандиращи насилие срещу обекти и персонал на ООН и срещу чужденци; ръководство и участие в действия на насилие от страна на улични милиции (въоръжени неформални групировки), включително побои, изнасилвания и извънсъдебни екзекуции; пречка за действията на IWG, UNOCI, за френските войски и за мирния процес, както е определен в Резолюция 1643 (2005).
            4.   Име: MARTIN KOUAKOU FOFIÉ
            Звание: няма данни, Посочване: няма данни, Дата на раждане: 1.1.1968 г., Място на раждане: BOHI, Кот д'Ивоар, Достоверен псевдоним: няма данни, Недостоверен псевдоним: няма данни, Гражданство: Кот д'Ивоар, Паспорт №: няма данни, Национален идентификационен номер: a) 2096927, издаден на 17.3.2005 г., издаден в Буркина Фасо б) CNB N.076, издаден на 17.2.2003 г., издаден в Буркина Фасо (удостоверение за гражданство от Буркина Фасо), в) 970860100249, издаден на 5.8.1997 г., издаден в Кот д'Ивоар (валиден до 5.8.2007 г.), Адрес: няма данни, Дата на включване в списъка: 7.2.2006 г.

               Други сведения

            Име на бащата: Yao Koffi FOFIE. Име на майката: Ama Krouama KOSSONOU.
            Описателно обобщение на основанията за включване в списъка: Главнокомандващ Новите сили (Chief Corporal New Force Commandant), сектор Korhogo. Силите под негово командване участват в набиране на деца войници, отвличания, налагане на принудителен труд, сексуално малтретиране на жени, произволни арести и извънсъдебни екзекуции в разрез с конвенциите за правата на човека и с международното хуманитарно право; пречка за действията на IWG, UNOCI, за френските войски и за мирния процес, както е определен в Резолюция 1643 (2005).
            5.   Име: LAURENT GBAGBO
            Звание: няма данни, Посочване: няма данни, Дата на раждане: 31.5.1945 г., Място на раждане: Gagnoa, Кот д'Ивоар, Достоверен псевдоним: няма данни, Недостоверен псевдоним: няма данни, Гражданство: Кот д'Ивоар, Паспорт №: няма данни, Национален идентификационен номер: няма данни, Адрес: няма данни, Дата на включване в списъка: 30.3.2011 г.

               Други сведения:

            Описателно обобщение на основанията за включване в списъка: Бивш президент на Кот д'Ивоар: възпрепятства мирния процес и процеса на помирение, отхвърля резултатите от президентските избори.
            6.   Име: SIMONE GBAGBO
            Звание: няма данни, Посочване: няма данни, Дата на раждане: 20.6.1949 г., Място на раждане: Moossou, Grand-Bassam, Кот д'Ивоар, Достоверен псевдоним: няма данни, Недостоверен псевдоним: няма данни, Гражданство: Кот д'Ивоар, Паспорт №: няма данни, Национален идентификационен номер: няма данни, Адрес: няма данни, Дата на включване в списъка: 30.3.2011 г.

               Други сведения:

            Описателно обобщение на основанията за включване в списъка: Председател на парламентарната група на Народния фронт на Кот д'Ивоар (FPI): възпрепятства мирния процес и процеса на помирение, открито подбужда към омраза и насилие.
            8.   Име: DÉSIRÉ TAGRO
            Звание: няма данни, Посочване: няма данни, Дата на раждане: 27.1.1959 г., Място на раждане: Issia, Кот д'Ивоар, Достоверен псевдоним: няма данни, Недостоверен псевдоним: няма данни, Гражданство: Кот д'Ивоар, Паспорт №: AE 065FH08, Национален идентификационен номер: няма данни, Адрес: няма данни, Дата на включване в списъка: 30.3.2011 г.

               Други сведения:

            Починал на 12.4.2011 г. в Абиджан.
            Описателно обобщение на основанията за включване в списъка: Генерален секретар на т.нар. „президентство“ на г-н Gbagbo: участие в незаконното правителство на г-н Gbagbo, възпрепятстване на мирния процес и процеса на помирение, отхвърляне на резултатите от президентските избори, участие в насилническите репресии над народните движения.“

      ПРИЛОЖЕНИЕ II
      Вписването в приложение IА към Регламент (ЕО) № 560/2005 за следното лице се заличава:
      Marcel GOSSIO


title: Регламент за изпълнение (ЕС) 2017/139 на Комисията от 25 януари 2017 година за изменение на Регламент (ЕО) № 1484/95 по отношение на определянето на представителните цени в секторите на птичето месо и яйцата, както и за яйчния албумин

text:
               27.1.2017

               BG

               Официален вестник на Европейския съюз

               L 22/8

         РЕГЛАМЕНТ ЗА ИЗПЪЛНЕНИЕ (ЕС) 2017/139 НА КОМИСИЯТА
   от 25 януари 2017 година
   за изменение на Регламент (ЕО) № 1484/95 по отношение на определянето на представителните цени в секторите на птичето месо и яйцата, както и за яйчния албумин
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 183, буква б) от него,
   като взе предвид Регламент (ЕС) № 510/2014 на Европейския парламент и на Съвета от 16 април 2014 г. за определяне на търговския режим, приложим за някои стоки, получени от преработката на селскостопански продукти и за отмяна на регламенти (ЕО) № 1216/2009 и (ЕО) № 614/2009 на Съвета (2), и по-специално член 5, параграф 6, буква a) от него,
   като има предвид, че:

               (1)

               С Регламент (ЕО) № 1484/95 на Комисията (3) се определят правилата за прилагане на системата на допълнителни вносни мита и представителните цени в секторите на птичето месо и яйцата, както и за яйчния албумин.

               (2)

               Редовната проверка на данните, на които се основава определянето на представителните цени за продуктите от секторите на птичето месо и яйцата, както и за яйчния албумин, показва, че се налага да бъдат променени представителните цени при внос на някои продукти, като се има предвид разликата в цените в зависимост от произхода.

               (3)

               Поради това Регламент (ЕО) № 1484/95 следва да бъде изменен.

               (4)

               С оглед на необходимостта да се осигури възможно най-бързото прилагане на тази мярка след предоставянето на актуализираните данни, е целесъобразно настоящият регламент да влезе в сила в деня на публикуването му,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 1484/95 се заменя с текста в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 25 януари 2017 година.

            За Комисията,

            от името на председателя,

         Jerzy PLEWA

            Генерален директор

            Генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 150, 20.5.2014 г., стр. 1.

      (3)  Регламент (ЕО) № 1484/95 на Комисията от 28 юни 1995 г. относно определяне на подробни правила за прилагане на системата на допълнителни вносни мита и относно фиксиране на представителни цени в секторите птиче месо и яйца и за яйчен албумин, и за отмяна на Регламент № 163/67/ЕИО (ОВ L 145, 29.6.1995 г., стр. 47).

      ПРИЛОЖЕНИЕ

            „ПРИЛОЖЕНИЕ I

                        Код по КН

                        Описание на стоките

                        Представителна цена
                        (EUR/100 kg)

                        Обезпечение по член 3
                        (EUR/100 kg)

                        Произход (1)

                        0207 12 10

                        Неразфасовани замразени „пилета 70 %“

                        118,5

                        0

                        AR

                        0207 12 90

                        Неразфасовани замразени „пилета 65 %“

                        143,6

                        0

                        AR

                        169,9

                        0

                        BR

                        0207 14 10

                        Обезкостени замразени разфасовки от петли или кокошки

                        283,3

                        5

                        AR

                        181,7

                        39

                        BR

                        284,9

                        5

                        CL

                        228,5

                        21

                        TH

                        0207 27 10

                        Обезкостени замразени разфасовки от пуйки

                        335,5

                        0

                        BR

                        344,5

                        0

                        CL

                        0408 91 80

                        Яйца без черупки, сушени

                        350,2

                        0

                        AR

                        1602 32 11

                        Приготвени храни от петли или кокошки без топлинна обработка

                        181,4

                        34

                        BR

         (1)  Номенклатура на държавите съгласно Регламент (ЕС) № 1106/2012 на Комисията от 27 ноември 2012 г. за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „друг произход“.“


title: Регламент за изпълнение (ЕС) 2016/1249 на Комисията от 28 юли 2016 година за установяване на стандартни стойности при внос с цел определяне на входната цена на някои плодове и зеленчуци

text:
               29.7.2016

               BG

               Официален вестник на Европейския съюз

               L 204/115

         РЕГЛАМЕНТ ЗА ИЗПЪЛНЕНИЕ (ЕС) 2016/1249 НА КОМИСИЯТА
   от 28 юли 2016 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕC) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 28 юли 2016 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  MA

                  156,1

                  ZZ

                  156,1

                  0707 00 05

                  TR

                  116,3

                  ZZ

                  116,3

                  0709 93 10

                  TR

                  141,4

                  ZZ

                  141,4

                  0805 50 10

                  AR

                  186,3

                  AU

                  158,0

                  CL

                  121,2

                  MA

                  157,0

                  TR

                  153,3

                  UY

                  166,3

                  ZA

                  160,3

                  ZZ

                  157,5

                  0806 10 10

                  BR

                  269,1

                  EG

                  216,1

                  MA

                  191,5

                  MX

                  378,3

                  US

                  233,8

                  ZZ

                  257,8

                  0808 10 80

                  AR

                  178,3

                  BR

                  111,3

                  CL

                  129,3

                  CN

                  74,5

                  NZ

                  138,4

                  US

                  166,4

                  UY

                  99,9

                  ZA

                  107,1

                  ZZ

                  125,7

                  0808 30 90

                  AR

                  196,9

                  CL

                  126,7

                  NZ

                  171,3

                  TR

                  167,7

                  ZA

                  121,1

                  ZZ

                  156,7

                  0809 10 00

                  TR

                  195,5

                  ZZ

                  195,5

                  0809 29 00

                  TR

                  239,4

                  US

                  485,5

                  ZA

                  271,2

                  ZZ

                  332,0

                  0809 30 10 , 0809 30 90

                  TR

                  166,5

                  ZZ

                  166,5

         (1)  Номенклатура на държавите, определена с Регламент (ЕC) № 1106/2012 на Комисията от 27 ноември 2012 година за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „с друг произход“.


title: Регламент за изпълнение (ЕС) № 711/2014 на Комисията от 26 юни 2014 година за изменение на Регламент (ЕО) № 1484/95 по отношение на определянето на представителните цени в секторите на птичето месо, яйцата и яйчния албумин

text:
               27.6.2014

               BG

               Официален вестник на Европейския съюз

               L 188/60

         РЕГЛАМЕНТ ЗА ИЗПЪЛНЕНИЕ (ЕС) № 711/2014 НА КОМИСИЯТА
   от 26 юни 2014 година
   за изменение на Регламент (ЕО) № 1484/95 по отношение на определянето на представителните цени в секторите на птичето месо, яйцата и яйчния албумин
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 183, буква б) от него,
   като взе предвид Регламент (ЕС) № 510/2014 на Европейския парламент и на Съвета от 16 април 2014 г. за определяне на търговския режим, приложим за някои стоки, получени от преработката на селскостопански продукти, и за отмяна на регламенти (ЕО) № 1216/2009 и (ЕО) № 614/2009 на Съвета (2), и по-специално член 5, параграф 6, буква a) от него,
   като има предвид, че:

               (1)

               Регламент (ЕО) № 1484/95 на Комисията (3) определя правилата за прилагане на режима, свързан с налагането на допълнително мито при внос, и представителните цени в сектора на птичето месо и яйцата, както и на яйчния албумин.

               (2)

               Редовната проверка на данните, на които се основава определянето на представителните цени за продуктите от секторите на птичето месо, яйцата и яйчния албумин, показва, че е необходимо да се променят представителните цени при внос на някои продукти, като се има предвид разликата в цените в зависимост от произхода.

               (3)

               Регламент (ЕО) № 1484/95 следва да бъде съответно изменен.

               (4)

               За да се гарантира, че тази мярка ще започне да се прилага възможно най-скоро след представянето на актуализираните данни, настоящият регламент следва да влезе в сила в деня на публикуването му,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 1484/95 се заменя с текста в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 26 юни 2014 година.

            За Комисията,

            от името на председателя,

         Jerzy PLEWA

            Генерален директор на генерална дирекция„Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 150, 20.5.2014 г., стр.1.

      (3)  Регламент (EО) № 1484/95 на Комисията от 28 юни 1995 г. относно определяне на подробни правила за прилагане на системата на допълнителни вносни мита и относно фиксиране на допълнителни вносни мита в секторите птиче месо и яйца и за яйчен албумин, и за отмяна на Регламент № 163/67/EИО (ОВ L 145, 29.6.1995 г., стр. 47).

      ПРИЛОЖЕНИЕ

            „ПРИЛОЖЕНИЕ I

                        Код по КН

                        Описание на стоките

                        Представителна цена
                        (евро/100 kg)

                        Гаранция, посочена в член 3
                        (евро/100 kg)

                        Произход (1)

                        0207 12 10

                        Неразфасовани замразени „пилета 70 %“

                        122,4

                        0

                        AR

                        0207 12 90

                        Неразфасовани замразени „пилета 65 %“

                        134,3
                        147,4

                        0
                        0

                        AR
                        BR

                        0207 14 10

                        Обезкостени замразени разфасовки от петли или кокошки

                        294,3
                        220,5
                        315,7
                        254,6

                        2
                        24
                        0
                        14

                        AR
                        BR
                        CL
                        TH

                        0207 14 60

                        Замразени пилешки бутчета

                        135,0

                        2

                        BR

                        0207 27 10

                        Обезкостени замразени разфасовки от пуйки

                        312,5
                        323,6

                        0
                        0

                        BR
                        CL

                        1602 32 11

                        Приготвени храни от петли или кокошки без топлинна обработка

                        267,9

                        6

                        BR

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14,12,2006 г,, стр, 19), Код „ZZ“ означава „друг произход“.“


title: Регламент за изпълнение (ЕС) № 735/2011 на Комисията от 22 юли 2011 година за вписване на название в Регистъра на защитените наименования за произход и защитените географски указания [Göttinger Stracke (ЗГУ)]

text:
               27.7.2011

               BG

               Официален вестник на Европейския съюз

               L 195/36

         РЕГЛАМЕНТ ЗА ИЗПЪЛНЕНИЕ (ЕС) № 735/2011 НА КОМИСИЯТА
   от 22 юли 2011 година
   за вписване на название в Регистъра на защитените наименования за произход и защитените географски указания [Göttinger Stracke (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 510/2006 на Съвета от 20 март 2006 година относно закрилата на географски указания и наименования за произход на земеделски продукти и храни (1), и по-специално член 7, параграф 4, първа алинея от него,
   като има предвид, че:

               (1)

               В съответствие с член 6, параграф 2, първа алинея от Регламент (ЕО) № 510/2006 заявката за регистрация на названието „Göttinger Stracke“, подадена от Германия, бе публикувана в Официален вестник на Европейския съюз
                   (2).

               (2)

               Тъй като Комисията не е получила никакви възражения съгласно член 7 от Регламент (ЕО) № 510/2006, названието следва да се регистрира,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се названието, посочено в приложението към настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 22 юли 2011 година.

            За Комисията, от името на председателя,
         Dacian CIOLOŞ

            Член на Комисията

      (1)  ОВ L 93, 31.3.2006 г., стр. 12.

      (2)  ОВ C 309, 13.11.2010 г., стр. 13.

      ПРИЛОЖЕНИЕ
      Предназначени за консумация от човека земеделски продукти, посочени в приложение I към Договора:

         Клас 1.2.   Месни продукти (варени, осолени, пушени и др.)

      ГЕРМАНИЯ
      Göttinger Stracke (ЗГУ)


title: Регламент за изпълнение (ЕС) № 438/2014 на Комисията от 29 април 2014 година за одобряване на ципроконазола като съществуващо активно вещество за използване в биоциди за продуктов тип 8  Текст от значение за ЕИП

text:
               30.4.2014

               BG

               Официален вестник на Европейския съюз

               L 128/68

         РЕГЛАМЕНТ ЗА ИЗПЪЛНЕНИЕ (ЕС) № 438/2014 НА КОМИСИЯТА
   от 29 април 2014 година
   за одобряване на ципроконазола като съществуващо активно вещество за използване в биоциди за продуктов тип 8
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 89, параграф 1, трета алинея от него,
   като има предвид, че:

               (1)

               С Регламент (ЕО) № 1451/2007 на Комисията (2) е определен списък на активните вещества, които трябва да бъдат оценени с оглед на евентуалното им включване в приложение I, IА или IБ към Директива 98/8/ЕО на Европейския парламент и на Съвета (3). Посоченият списък включва ципроконазол.

               (2)

               На ципроконазола е направена оценка съгласно член 11, параграф 2 от Директива 98/8/ЕО, за използване в продуктов тип 8, консерванти за дърво, дефиниран в приложение V към същата директива, който съответства на продуктов тип 8, както е дефиниран в приложение V към Регламент (ЕС) № 528/2012.

               (3)

               Ирландия бе определена за докладваща държава членка и на 30 май 2012 г. представи на Комисията доклада на компетентния орган, придружен от препоръка, в съответствие с член 14, параграфи 4 и 6 от Регламент (ЕО) № 1451/2007.

               (4)

               Докладът на компетентния орган беше разгледан от държавите членки и Комисията. В съответствие с член 15, параграф 4 от Регламент (ЕО) № 1451/2007 констатациите от разглеждането бяха включени в доклад за оценка, който беше разгледан на 13 март 2014 г. от Постоянния комитет по биоцидите.

               (5)

               В съответствие с този доклад за оценка може да се очаква, че използваните за продуктов тип 8 биоциди, съдържащи ципроконазол, отговарят на изискванията, формулирани в член 5 от Директива 98/8/ЕО, ако са изпълнени определени спецификации и условия, свързани с неговата употреба.

               (6)

               Поради това е целесъобразно ципроконазолът да бъде одобрен за използване в биоциди за продуктов тип 8, при спазването на такива спецификации и условия.

               (7)

               Тъй като при оценката не са разгледани наноматериали, одобрението не следва да обхваща такива материали съгласно посоченото в член 4, параграф 4 от Регламент (ЕС) № 528/2012.

               (8)

               В доклада се заключава, че ципроконазолът отговаря на критериите за класифициране като токсичен за репродукцията, категория 1B, в съответствие с Регламент (ЕО) № 1272/2008 на Европейския парламент и на Съвета (4), както и като много устойчив (vP) и токсичен (Т) съгласно приложение XIII към Регламент (ЕО) № 1907/2006. Независимо от факта, че съществуващата хармонизирана класификация на ципроконазола следва да бъде преразгледана съгласно член 37 от Регламент (ЕО) № 1272/2008, посочените характерни свойства следва да бъдат взети предвид за целите на определянето на срока на одобрение.

               (9)

               Тъй като условията по член 90, параграф 2, първа алинея от Регламент (ЕС) № 528/2012 не са изпълнени, трябва да бъде спазвана настоящата практика по Директива 98/8/ЕО. Следователно срокът на одобрение следва да е пет години.

               (10)

               От друга страна обаче, за целите на разрешаването на продукти по член 23 от Регламент (ЕС) № 528/2012, ципроконазолът следва да се счита за кандидат за замяна съгласно член 10, параграф 1, букви а) и г) от посочения регламент.

               (11)

               Следва да се позволи изтичането на разумен срок преди одобряването на дадено активно вещество, за да се даде възможност на заинтересованите страни да предприемат необходимите подготвителни мерки за спазването на формулираните нови изисквания.

               (12)

               Мерките, предвидени в настоящия регламент, са в съответствие със становището на Постоянния комитет по биоцидите,

         ПРИЕ НАСТОЯЩИЯ РЕГЛАМЕНТ:
   Член 1
   Ципроконазолът се одобрява като активно вещество за използване в биоциди за продуктов тип 8 при спазване на спецификациите и условията, формулирани в приложението.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 29 април 2014 година.

            За Комисията

            Председател

         José Manuel BARROSO

      (1)  ОВ L 167, 27.6.2012 г., стр. 1.

      (2)  Регламент (ЕО) № 1451/2007 на Комисията от 4 декември 2007 г. относно втората фаза на 10-годишната работна програма, посочена в член 16, параграф 2 от Директива 98/8/ЕО на Европейския парламент и на Съвета относно пускането на пазара на биоциди (ОВ L 325, 11.12.2007 г., стр. 3).

      (3)  Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоциди (ОВ L 123, 24.4.1998 г., стр. 1).

      (4)  Регламент (ЕО) № 1272/2008 на Европейския парламент и на Съвета от 16 декември 2008 г. относно класифицирането, етикетирането и опаковането на вещества и смеси, за изменение и за отмяна на директиви 67/548/ЕИО и 1999/45/ЕО и за изменение на Регламент (ЕО) № 1907/2006 (ОВ L 353, 31.12.2008 г., стр. 1).

      ПРИЛОЖЕНИЕ

                  Общоприето наименование

                  Наименование по IUPAC
                  Идентификационни номера

                  Минимална степен на чистота на активното вещество (1)

                  Дата на одобрението

                  Срок на изтичане на одобрението

                  Продуктов тип

                  Специални условия (2)

                  Ципроконазол

                  Наименование по IUPAC:
                  (2RS,3RS;2RS,3SR)-2-(4-хлорофенил)-3-циклопропил-1-(1H-1,2,4-триазол-1-ил)бутан-2-ол
                  ЕО №: Не е приложимо
                  CAS №: 94361-06-5
                  Ципроконазолът има два диастереоизомера.
                  Диастереоизомер А: двойка енантиомери, при които хидроксилната група с локант 2 и водородът с локант 3 са разположени от една и съща страна (2S,3S и 2R,3R).
                  Диастереоизомер Б: двойка енантиомери, при които хидроксилната група с локант 2 и водородът с локант 3 са разположени на срещуположни страни (2R,3S и 2S,3R).
                  Техническият ципроконазол представлява смес от двата диастереоизомера в съотношение около 1:1, като всеки от тях представлява смес от енантиомерите в съотношение точно 1:1.

                  940 g/kg
                  Ципроконазолът има два диастереоизомера.
                  Диастереоизомер А: 430 — 500 g/kg,
                  Диастереоизомер Б: 470 — 550 g/kg).

                  1 ноември 2015 г.

                  31 октомври 2020 г.

                  8

                  Ципроконазолът се счита за кандидат за замяна в съответствие с член 10, параграф 1, букви а) и г) от Регламент (ЕС) № 528/2012.
                  В оценката на продукта се обръща особено внимание на експозициите, рисковете и ефикасността, свързани с всякакви видове употреба, обхванати от заявление за издаване на разрешение, но неразгледани в оценката на риска на активното вещество на равнището на Съюза.
                  Разрешенията зависят от изпълнението на следните условия:

                              (1)

                              За промишлени потребители се определят процедури за безопасна работа и подходящи организационни мерки. В случаите, при които експозицията не може да бъде намалена до приемливо равнище с други средства, продуктите се използват с подходящи лични предпазни средства.

                              (2)

                              Не се разрешава употреба на продуктите за промишлена употреба при двойно вакуумно импрегниране, освен ако са представени данни, доказващи, че продуктът не създава неприемливи рискове, ако е необходимо — чрез прилагане на подходящи мерки за намаляване на риска.

                              (3)

                              Вземат се подходящи мерки за намаляване на риска с цел защита на почвата и водите. По-специално:

                                          а)

                                          На етикетите и когато има такива, на информационните листове за безопасност на разрешените продукти се посочва, че промишлената употреба се извършва в обособено помещение или върху непропусклива твърда основа с предпазен насип, че прясно обработеният дървен материал се съхранява след обработването на закрито или върху непропусклива твърда основа, или при спазване едновременно и на двете изисквания, за да се предотвратят преки изпускания в почвата или във водите, и всички изпуснати количества при прилагането на продукта се събират за повторна употреба или обезвреждане.

                                          б)

                                          Не се разрешава употреба на продуктите за промишлено третиране на дървесина, която ще бъде изложена на атмосферни влияния, или на дървесина, която ще бъде използвана за външни конструкции, освен ако са представени данни, доказващи, че продуктът няма да създаде неприемливи рискове, ако е необходимо — чрез прилагане на подходящи мерки за намаляване на риска.

         (1)  Посочената в тази графа чистота е минималната степен на чистота на активното вещество, използвано за оценката, извършена в съответствие с член 8 от Регламент (ЕС) № 528/2012. Активното вещество в пуснатия на пазара продукт може да бъде със същата или различна чистота, ако е доказана техническата му равностойност с оцененото активно вещество.

         (2)  Във връзка с прилагането на общите принципи от приложение VI към Регламент (ЕС) № 528/2012 съдържанието и заключенията на докладите за оценка са на разположение на уебсайта на Комисията: http://ec.europa.eu/comm/environment/biocides/index.htm.